﻿— 80 — 



commencer de ce temps-là à regarder qui auroit failly le premier, il se 

 trouvèrent que ce seroit la dicte dame royne d'Angleterre, daultant 

 que Ton scavoit bien le secours, faveur et assistance de gens, d'argent, 

 artillerye et munitions qu'elle avoit envoyées au dict pays pour défendre 

 les Escossois, lors ses subgects et desobeissans, et pour les quels chas- 

 tier et remettre en obéissance , sa Majesté avoit envoyé ses forces par de 

 là, et non à aultre occasion; en quoy ils furent empesebés par l'armée 

 que y avoit par mer et par terre la dicte dame royne d'Angleterre, qui 

 mesmes tint la ville du petit Lietb longuement assiégée, par où elle fai- 

 soit ouverte déclaration d'hostilités , et contrairement au dict traicté, et 

 par ce moyen perdoit le droict que le dict traicté de Cambresis lui lais- 

 soit sur le dict Callais. Quant aux dictes lettres interceptées, quant il y 

 en auroit de ceste substance ou non, daultant que l'on scait que jamais 

 le roy n'eut ceste intention , ce seroit ung fondement qui ne seroit assis 

 que sur opinion, et le dict traicté parle clairement, quant il dict par 

 armes, ainsy qu'il s'est veu que, du costéde la dicte dame royne d'An 

 gleterre, elle a faict au dict pais d'Escosse et depuis au Havre de Grâce, 

 et à Roen mesmes, où beaucoup de ses subgects furent trouvés à la 

 reprise de la dicte ville de Roen. 



Pour davantage justifier au dict sieur de Smytli ce qui regarde le faicl 

 d'Escosse, sa Majesté vouloit que l'evesque de Valence luy touebast par- 

 ticulièrement ce qu'il en scavoit, comme cellui qui y fust lors envoyé, 

 et demeura par de là jusques à la resolution des choses, lequel déclara 

 que la principalle occasion, pour laquelle il y alla, estoit pour osier à la 

 dicte dame royne d'Angleterre le souspecon qu'elle disoit avoir des 

 forces de France , offrant , si elle vouloit en faire retirer ses gens , de faire 

 revenir les François qui y estoient , après que l'obéissance y seroit rendue , 

 y laissant seullement nombre suffisant et nécessaire pour la garde des 

 places fortes; mais, comme long temps auparavant elle avoit traicté avec 

 les dicts Escossois tumulluans , elle ne voulut recepvoir aucune condition , 

 jusques à ce que finallement elle les réduisit avecq la faveur des dicts 

 Escossois, et l'armée grosse qu'elle y avoit, dedans le petit Liet, et les y 

 tint assiégés l'espace de deux mois, et jusques au traicté qui y fut faict, 

 par où ils furent contraincts de retourner et laisser le dict pays en la 

 puissance des dicts rebelles , lequel traicté ne fut neantmoins point ra- 

 tiffié par le dict roy François, d'aullant que les dicts Escossois devoyent 

 envoier devers sa Majesté dedans certain temps après, ce qu'ils ne 

 feirent, et ce pendant intervint son décès, de manière que la dicte dame 

 royne d'Angleterre, quant bien il luy pouvoit servir, ne s'en scauroit 

 ayder, n'avant pas esté approuvé du prince, par la mort duquel nous 

 demeurons despourvus de ce qui concerne le dict royaume d'Escosse. 



Le dict s r de Smyth, laissant à partie dict faict d'Escosse, retournoit 

 tousiours sur l'obligation du dict traicté de Cambresis , disant que le 



